Silent Hill 3
Juoni

Pelin tapahtumat sijoittuvat 17 vuotta myöhemmin ensimmäisen pelin tapahtumista. Teini-ikäinen Heather – ensimmäisen pelin protagonistin Harry Masonin kasvattitytär – näkee painajaisia omasta kuolemastaan huvipuistossa, ja herättyään ostoskeskuksen pikaruokaravintolassa hän päättää lähteä kotiin. Heather kohtaa ostoskeskuksen häntä seuraavan yksityisetsivän Douglas Cartlandin, joka väittää tietävänsä Heatherin alkuperästä. Yrittäessään vältellä Douglasia Heather huomaa ostoskeskuksen olevan yhtäkkiä autio ihmisistä ja sen sisältävän groteskeja olentoja. Sitten hän tapaa Claudia Wolfin, salaperäisen naisen, joka pahaenteisesti vihjaa, että Heather tulee olemaan tärkeä osa paratiisin luomisessa maan päälle. Heather löytää pian itsensä ostoskeskuksen "toisen maailman" versiosta – hirviöiden täyttämästä, veren tahraamasta ja rappeutuvasta vaihtoehtoisesta maailmasta – ja palaa lopulta alkuperäiseen ostoskeskukseen, jossa hän kohtaa Douglasin uudelleen, joka tällä kertaa tunnustaa Claudian palkanneet hänet etsimään Heatherin, vaikka kiistääkin tietävänsä toisesta maailmasta tai mistään muustakaan Claudian asioista. Heather lähtee ostoskeskuksesta ja päättää mennä kotiin metrolla. Palattuaan kotiinsa asuntoonsa hän löytää isänsä Harry Masonin kylmäverisesti murhattuna. Harryn murhannut Claudia on paikalla kertomassa Heatherille, että Harryn murha tapahtui kostomielessä ja tarkoituksena synnyttää viha Heatherissa, ja ennen lähtöään Claudia kertoo Heatherille, että hän odottaa Heatherin saapumista Silent Hillin kaupungissa.
Tarkoituksena tappaa Claudian Heather päättää mennä Silent Hilliin ja hyväksyy Douglasin tarjouksen ajaa hänet sinne, koska Douglas kokee olevansa vastuusta Heatherin kokemasta menetyksestä. Ajomatkan aikana Heather ymmärtää alkuperänsä Harryn jättämän päiväkirjan perusteella: Alessa Gillespien reinkarnaationa hän on tärkeä osa Claudian suunnitelmaa synnyttää kultille jumala. Saavuttuaan lopulta sumun peittämään Silent Hilliin Heather lähtee etsimään Leonard-nimistä miestä paikallisesta sairaalasta. Hän kohtaa kultin jäsenen nimeltä Vincent Smith, joka päättää auttaa Heatheria siksi, että on Claudian kanssa erimieltä kultin toiminnasta. Tämä kertoo Heatherille, että Leonardilla oli hallussaan voimakas Metatronin sinetti, jonka Heather tarvitsee Vincentin mukaan. Kohdattuuan viimein Leonardin, joka paljastuu Claudian väkivaltaiseksi isäksi, tämä hyökkää Heatherin kimppuun saatuaan tietää, että tämä ei ole kultin jäsen. Heather voittaa hänet ja ottaa Metatronin sinetin. Hän lähtee kohti kultin johtamaan paikalliseen kirkkoon, mutta se edellyttää läpikulkua huvipuiston läpi, josta oli aiemmin nähnyt painajaisia. Huvipuistossa Heather löytää haavoittuneen Douglasin, joka oli tällä välin yrittänyt omatoimisesti pysäyttää Claudian. Hän harkitsee Heatherin tappamista estääkseen pakanajumalan syntymisen maan päälle, mutta päättää antaa Heatherille mahdollisuuden viedä tämä päätökseen.
Heather saapuu kirkkoon ja saa tietää, että Claudia, joka oli Alessan lapsuudenystävä, aikoo saada aikaan jumalan syntymän muuttaakseen maailmaa paratiisiksi. Kirkossa Claudia riitelee Vincentin kanssa näkemyseroista ja haavoittaa Vincentin kuolettavasti. Paikalle saapunut Heather oksentaa ulos sikiöjumalan, joka oli saanut ravintonsa tämän koston sekaisesta vihasta Claudiaa kohtaan. Claudia nielee heti sikiön Heatherin kauhistukseksi yrittääkseen saattaa päätökseen jumalan synnytysprosessin. Kultin arkkienkeli sieppaa Claudian alla olevaan kappeliin, jonne Heather seuraa perässä ja kovan taistelun jälkeen Heather voittaa viimein vastasyntyneen jumalan. Hän jää asiasta helpottuneena suremaan viimein isänsä kurjaa kohtaloa.
Pelissä on kolme erilaista lopetusta:
"Normal"-lopetuksessa Heather saapuu Douglasin luokse ja he poistuvat yhdessä Silent Hillistä, vaikka Heather alkujaan kujeilee Douglasille kustannuksella muka muuttuneensa pahaksi ja aikovansa tappaa tämän.
"Possessed"-lopetuksessa etenee lähes samalla tavalla, mutta tällä kertaa riivauksen valtaan joutunut Heather tappaa Douglasin.
"Revenge"-lopetuksessa (ns. UFO-lopetuksessa) Heather tapaa jälleen Harry Masonin ja Harry antaa lentäville lautasille käskyn tuhota Silent Hill.